Quan ens connectem a internet
sempre ens acompanya un element que fa que cada connexió sigui única.
És l'adreça IP.
Ens identifica i actua com el remitent d'una carta.
Una carta que enviem a l’adreça IP del servei que volem fer servir.
Així,cada vegada que utilitzem un servei
aquest pot veure la nostra adreça IP
A partir d'una adreça IP
es pot saber quin és el nostre proveïdor d’accés a Internet.
Això és així perquè hi ha un sistema públic de gestió
on hi consten totes les adreces IP utilitzades i de qui són.
Son el que s’anomenen RIR (Regional Internet Registry)
que garanteixen que les adreces que fem servir són úniques
Alguns serveis web permeten accedir fàcilment a la informació de les adreces IP,
el nom de l’organització a la que pertanyen i una ubicació geogràfica aproximada.
En alguns casos, es pot conèixer una posició geogràfica més acurada,
com ara país, província, població, codi postal o latitud i longitud.
Una informació que s'extreu dels registres regionals,
que inclouen la seu social del nostre proveïdor de serveis.
Els proveïdors de serveis també poden saber la ubicació exacta de la nostra adreça IP,
però no tenen perquè compartir-la.
Després hi ha persones que proporcionen voluntàriament aquesta informació,
potser sense ser-ne conscients.
És el cas dels mòbils.
Si activem la ubicació al nostre dispositiu Android o iOS, Google i Apple poden saber on estem
i vincular aquesta informació a la nostra IP quan utilitzem els seus serveis.
Passa el mateix amb qualsevol aplicació instal·lada
a la que haguem donat permís per accedir a la nostra ubicació.
La geolocalització d’adreces IP es pot utilitzar per a campanyes de publicitat
segmentades per ubicació
o per limitar l’accés a determinats continguts, en funció del país des d’on ens connectem.
Quan la llei ho empara i prèvia petició a l’ISP,
també es pot conèixer la ubicació d’algú que, per exemple,
ha fet servir un compte anònim en una xarxa social per assetjar algú.
Les Xarxes Privades Virtuals poden ser un remei per a aquesta situació.
Permeten ocultar la ubicació real, ja que només figurarà la de l’empresa que ofereix el servei.
És aquesta empresa i no el nostre proveidor de serveis la que sabrà on som.
Per tant, millor que sigui de confiança i no totes ho són.